Dagligvarer leveret til døren i Sydvest- og Sønderjylland

**Online supermarkedet Osuma.dk leverer nu dagligvarer direkte til døren i Sydvest- og Sønderjylland i samarbejde med Kvickly i Tønder.**

**2. Februar 2014:** Bestil i dag – få leveret i morgen. Online supermarkedet Osuma.dk, der tilbyder deres kunder en nem og fleksibel måde at få dagligvarer fra SuperBrugsen og Kvickly butikker leveret direkte til døren, åbner i dag op for levering i Sydvest- og Sønderjylland.

**Osuma.dk giver mere tid i hverdagen**

Spørger man Osuma.dk’s direktør, Steen Trier, så lever virksomheden ikke af at sælge dagligvarer til kunderne over internettet, selvom det praktisk set er det de gør. ”Osuma.dk sælger mere tid, mere overskud og en bedre økonomi til vores kunder – det er det der i virkeligheden er vores kerneydelse”. ”Der er ikke noget nyt i, at danskerne og særligt børnefamilierne er pressede i deres dagligdag og Osuma.dk gør det i høj grad lettere for folk at få arbejde, familie og fritidsaktiviteter til at gå op i en højere enhed”, udtaler Steen Trier.

**Et lokalt samarbejde**

De fleste online supermarkeder køber ind til et centralt varelager og kører deres varer ud herfra. Inspireret af den gamle ide om ”landturer”, hvor købmanden selv kører ud med varerne til kunderne, samarbejder Osuma.dk i stedet med lokale SuperBrugsen og Kvickly butikker om at leverer varer til døren til kunderne. Samarbejdet gør Osuma.dk i stand til at leverer friske varer næsten overalt i Danmark. ”Vi udnytter begge forretningers spidskompetencer. Osuma.dk står for alt det tekniske, markedsføringen, kundeservicen og ikke mindst for transporten af dagligvarerne - Den lokale butik er derimod eksperter i deres varesortiment og har en masse lokalkendskab, som vi kan benytte os af i vores arbejde og det er dem, der i sidste ende pakker de friske dagligvarer til kunderne” Fortæller Steen Trier.

**Et vigtigt skridt i at følge med udviklingen**

Per Sørensen, uddeler i Kvickly i Tønder glæder sig til det nye samarbejde og mener, at det er en vigtig del af det at følge med samfundsudviklingen. ”Igennem samarbejdet med Osuma.dk får vi mulighed for at servicere og levere varer til kunder, som ellers ikke har mulighed for at komme ned i butikken, enten fordi de ikke har tid, fordi de ikke fysisk kan, eller fordi de simpelthen bor for langt væk.” ”Vi tror på, at nogle kunder foretrækker at købe ind i ro og mag hjemme fra sofaen og samtidig slippe for lange køer, tunge indkøbsposer og stressende indkøb med sultne børn etc. og det vil vi gerne hjælpe dem med” udtaler Per Sørensen. Varerne pakkers i Kvickly i Tønder og fragtes i thermoemballage med køleelementer, med Post Danmark, som leverer varerne ud til kunderne i Sydvest- og Sønderjylland. Det nye samarbejde med Per Sørensen fra Kvickly i Tønder betyder, at kunder i følgende postnumre, kan få leveret dagligvarer til døren allerede 3. Februar 2015:

6240 Løgumkloster

6261 Bredebro

6270 Tønder

6280 Højer

*Osuma.dk har eksisteret siden 2007 og kan i dag levere dagligvarer ud til 4,5 mio. danskere i samarbejde med udvalgte SuperBrugsen og Kvickly butikker, hvor dagligvarerne stammer fra. Kunderne kan desuden optjene Coop point hver gang de handler hos Osuma.dk. Varerne fragtes i Osuma.dks egne køle- og frysebiler, eller leveres i thermoemballage i samarbejde med Post Danmark. Leveres varerne af Post Danmark behøver kunderne ikke være hjemme når varerne kommer, da emballagen holder varerne friske*.

**Pressekontakter:**

**Osuma.dk**

Steen Trier

CEO

Osuma.dk ApS

Voldbjergvej 12, st.tv.

8240 Risskov

Telefonnummer: +45 7020 1722

Mobil:  +45 3032 3998

**Kvickly Tønder**

Per Sørensen

Uddeler

Kvickly Tønder
Plantagevej 38
6270 Tønder

Email: per.soerensen@kvickly.dk

Telefonnummer: 7392 2100

Mobil: 2467 5664